La Policia de Platges deté un home després de ser rescatat per endinsar-se en la mar amb bandera roja
28 de juny 2024

![](/media/e1pmwt5o/whatsapp-image-2024-06-28-at-10-10-51-1-c.jpg?width=850&height=550.3941441441441)

Agents de la secció de platges detenien, a mitjan vesprada d'ahir, 27 de juny, un individu de 45 anys que, fent cas omís de la bandera roja que prohibia el bany, es va endinsar en la mar obligant els serveis de salvament a intervindre amb celeritat per a evitar el seu ofegament.

En l'operatiu van intervindre els servicis de Salvament i Socorrisme, personal tècnic sanitari, el dron de rescat i agents de la unitat de platges.

L'home, una vegada atés i descartat el seu trasllat a l'hospital pels servicis mèdics, va ser identificat pels agents per a procedir amb la corresponent infracció, per haver accedit a la mar amb bandera roja, moment en el qual van poder comprovar que sobre ell pesava sobre una ordre de detenció, a més de comptar amb nombrosos antecedents.

Posteriorment, es va procedir al trasllat del detingut a dependències policials per a la pràctica de les pertinents diligències i la seua immediata posada a disposició judicial.

![](/media/rjtgv3wn/whatsapp-image-2024-06-28-at-10-10-51-c.jpg?width=850&height=627.927927927928)

A més, cal ressenyar que la Policia de Platges es va veure obligada, en el dia d'ahir, a incoar expedient a tres banyistes per fer cas omís a les indicacions dels socorristes i practicar el bany amb bandera roja, actitud que es considera una infracció segons l'ordenança de platges del municipi.

Des del departament de Policia Local s'apel·la a la responsabilitat de les persones usuàries de les platges i se sol·licita "que atenguen les indicacions del servei de salvament, així com a la senyalització específica de les banderes, per la seua pròpia seguretat i la de la resta de banyistes".

*   [](http://www.facebook.com/sharer.php?u=https://aytosagunto.es/va/actualitat/la-policia-de-platges-dete-un-home-despres-de-ser-rescatat-per-endinsar-se-en-la-mar-amb-bandera-roja/ "Facebook")
*   [](http://twitter.com/share?url=https://aytosagunto.es/va/actualitat/la-policia-de-platges-dete-un-home-despres-de-ser-rescatat-per-endinsar-se-en-la-mar-amb-bandera-roja/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-de-platges-dete-un-home-despres-de-ser-rescatat-per-endinsar-se-en-la-mar-amb-bandera-roja/ "Linked In")
*   [](mailto:?body=https://aytosagunto.es/va/actualitat/la-policia-de-platges-dete-un-home-despres-de-ser-rescatat-per-endinsar-se-en-la-mar-amb-bandera-roja/)